Sesjarige doodgeryArgieffoto Foto: ER24 ŉ Sesjarige seun is Dinsdagmiddag in Johannesburg doodgery. Chitra Bodasing, ŉ woordvoerder van ER24, het gesê die ongeluk het naby die kruising van Beyers Nauderylaan en Peterweg in Randburg plaasgevind. “Na wat verneem word wou die seun die pad oorsteek, toe ŉ motor hom getref het,” het Bodasing gesê. Die seun was in ŉ kritieke toestand toe paramedici by die toneel opgedaag het. “Pogings om hom te stabiliseer was onsuksesvol. Hy is op die toneel dood verklaar.” Die polisie ondersoek die voorval.